Public procurement notice: Contract Notice
Published: 2025-11-19
Buyer: Varsinais-Suomen hyvinvointialue
Country: FI
Region: FI1C1
Contract type: Services
Procedure: Open procedure
CPV classification: 85121000: Medical services
Submission deadline: 2025-12-14
Award criteria: quality

Technical requirements: Hankinnassa noudatetaan lakia julkisista hankinnoista ja käyttöoikeussopimuksista (1397/2016, hankintalaki). Kyseessä on kansallisen kynnysarvon ylittävä hankinta. Hankintamenettelynä on hankintalain 32 §:n tarkoittama avoin menettely.

TARJOUSTEN KÄSITTELY

Tarjoukset käsitellään kolmessa vaiheessa:
1. Tarjoajien soveltuvuuden arviointi
2. Tarjousten tarjouspyynnön mukaisuuden arviointi
3. Tarjousten kokonaistaloudellisuuden vertailu ja valinta

1. Tarjoajien soveltuvuuden arviointi 
Ennen tarjousten käsittelyä arvioidaan, täyttävätkö tarjoajat tarjouspyynnössä esitetyt vaatimukset. Tarjouskilpailusta suljetaan ne tarjoajat, jotka eivät täytä asetettuja vaatimuksia.

2. Tarjousten tarjouspyynnön mukaisuus 
Tarjotun palvelun on oltava tarjouspyynnön ja sen liitteiden mukainen. Tarjoajan on vastattava kaikkiin esitettyihin kysymyksiin ja liitettävä kaikki pyydetyt selvitykset.

Tarjousten tarjouspyynnönmukaisuuden tarkistuksessa käytetään tarjouspyynnössä pyydettyjä selvityksiä sekä tarjousta kokonaisuudessaan. Hankintayksikkö varaa oikeuden tarkastaa kaikilta tarjoajilta mm. mahdolliset kirjoitus-, lasku- yms. virheet. Lisäksi hankintayksikkö varaa oikeuden tarkastaa ristiriitaiset tiedot.

Tarjouskilpailusta suljetaan pois ne tarjoukset, jotka eivät ole tarjouspyynnön tai tarjousmenettelyn ehtojen mukaisia edellyttäen, että tarjouksen tarjouspyynnön vastaisuus vaarantaa tarjoajien tasapuolisen kohtelun tarjousten vertailussa.

3. Tarjousten sisällön vertailu 
Tarjouksista valitaan kokonaistaloudellisesti edullisimmat tarjoukset siten kuin ne kuvataan päätöksenteon perusteet -kohdassa.

TARJOUSKILPAILUSSA KÄYTETTÄVÄ KIELI

Hankinta-asiakirjat ovat saatavilla suomen kielellä. Mikäli tarjoaja tarvitsee dokumentit muulla kielellä, tarjoaja vastaa käännöstöistä ja sen kustannuksista. Tarjoukset on laadittava suomen kielellä.

ALIHANKKIJAN VOIMAVAROIHIN VETOAMINEN

Tarjoaja voi käyttää hankinnan toteuttamiseen muiden tahojen voimavaroja riippumatta niiden välisten suhteiden oikeudellisesta luonteesta, mutta tarjoajan on osoitettava näyttö näiden voimavarojen käytettävyydestä. Jos tarjoaja vetoaa alihankkijanvoimavaroihin (ns. voimavara-alihankkija), kyseisen alihankkijan on tosiasiallisesti osallistuttava hankinnan toteuttamiseen. Tarjoajalla ei ole oikeutta ilman pätevää syytä vaihtaa alihankkijaa, jonka voimavaroihin tarjoaja on vedonnut. Tarjouspyynnössä asetetut tarjoajan soveltuvuusvaatimukset koskevat myös voimavara-alihankkijaa. Näyttövelvollisuus tilaajan esittämien vaatimusten täyttämisestä on tarjoajalla. Tilaaja arvioi näytön riittävyyden vaatimusten täyttymisestä ja voi tarkistaa takeet siitä, että voimavara-alihankkijan resurssit ovat käytettävissä koko sen ajan, jonka sopimus kattaa.
 
RYHMITTYMÄNÄ TARJOAMINEN

Hankintalain 92 §:n mukaan yritykset saavat ilmoittautua tarjoajiksi ryhmittymänä. Ryhmittymällä tarkoitetaan yritysten yhteistyötä hankintasopimuksen saamiseksi. Tarjoaja voi käyttää muiden yksiköiden henkilöstön pätevyyteen ja kokemukseen liittyviä voimavaroja vain, jos kyseiset muut yksiköt suorittavat hankinnan kohteena olevat rakennusurakat tai toimitukset tai palvelut taikka osan niistä. Ryhmittymän on kyettävä viimeistään sopimuksen allekirjoitushetkellä osoittamaan yksi organisaatio, joka hoitaa kaiken yhteydenpidon tilaajan kanssa. Kuitenkin kaikki ryhmittymän jäsenet yhdessä vastaavat sopimusvastuista yhteisvastuullisesti allekirjoittamalla hankintasopimuksen. Ryhmittymän on sitouduttava siihen, että tarjouksessa nimetyt ryhmittymän jäsenet ovat käytettävissä hankinnan toteuttamiseen, mikäli ryhmittymä tulee valituksi. Näyttövelvollisuus tilaajan esittämien vaatimusten täyttämisestä on ryhmittymällä. Tilaaja arvioi näytön riittävyyden vaatimustentäyttymisestä ja tarkistaa takeet siitä, että resurssit ovat käytettävissä koko sen ajan, jonka sopimus kattaa. Todisteena voidaan esittää esim. sitoumus, jolla osoitetaan, että vaaditut edellytykset täyttävät voimavarat ovat tarjoajien tai ryhmittymänkäytettävissä.

HUOM. Jos tarjoatte ryhmittymänä tai vetoatte alihankkijan voimavaroihin: Jokaisen ryhmittymän jäsenen tai alihankkijan, jonka voimavaroja tarjoaja käyttää hyväkseen, on täytettävä erillinen ESPD-lomake.
Hankinnan kohteena on tarjouspyynnössä ja sen liitteissä mainittu palvelu tarjouspyynnössä ja sen liitteissä määritetyllä tavalla.
Nuorisopsykiatrian vastuualueelle haetaan psykiatrian alan (ensisijaisesti nuorisopsykiatrian, toissijaisesti lastenpsykiatrian tai psykiatrian) erikoislääkäriä. 

Tarve on 1-2 ostopalvelulääkäriä nuorisopsykiatrian avohoidon työryhmiin, joissa hoidetaan keskivaikeasti ja vaikea-asteisesti oireilevia nuoria laajasti eri diagnoosiryhmistä ja erilaisilla oirekuvilla. 

Palvelu tuotetaan lähtökohtaisesti TYKS Nuorisopsykiatrian aluetyöryhmien tiloissa läsnä ollen, toissijaisesti etänä. 

Palvelun arvioitu kokonaistarve on 48 h/vko, joka voi toteutua useamman osa-aikaisen palveluntuottajan toimesta tarvittaessa.

Työnkuvaan kuuluu nuorisopsykiatrisen erikoissairaanhoidon avotyöryhmien lääkärien työnkuvaan normaalisti kuuluvia asioita, eli potilasvastaanottoja, moniammatillista työskentelyä, verkostotapaamisia, lausuntojen laatimista sekä reseptien uusimista. 

Velvoite on vähintään 5 suoraa potilasvarausta/hoitoneuvottelua päivässä sekä niihin liittyvät paperityöt.
Osa-alueen mukaisia lääkäripalveluita voidaan hankkia kahdeksalle Tyks psykiatrian vastuualueelle:

a. akuuttipsykiatria,
b. lastenpsykiatria,
c. mielialahäiriöt,
d. neuropsykiatria
e. nuorisopsykiatria,
f. psykoosit,
g. riippuvuuspsykiatria,
h. vanhuspsykiatria.
Aikuispsykiatrian, akuutti- ja mielialahäiriöiden sekä psykoosinhoidon vastuualueille haetaan psykiatrian alan erikoislääkäriä. Tarve on 4 ostopalvelulääkäriä avohoidon työryhmiin, joissa hoidetaan keskivaikeasti ja vaikea-asteisesti oireilevia aikuisia laajasti eri diagnoosiryhmistä ja erilaisilla oirekuvilla. 

Palvelu tuotetaan lähtökohtaisesti TYKS aluetyöryhmien tiloissa läsnä ollen, toissijaisesti etänä. 

Palvelun arvioitu kokonaistarve on 118 h/vko, joka voi toteutua useamman osa-aikaisen palveluntuottajan toimesta tarvittaessa.

Työnkuvaan kuuluu aikuispsykiatrian erikoissairaanhoidon avotyöryhmien lääkärien työnkuvaan normaalisti kuuluvia asioita, eli potilasvastaanottoja, moniammatillista työskentelyä, verkostotapaamisia, lausuntojen laatimista sekä reseptien uusimista. 

Velvoite on vähintään 5 suoraa potilasvarausta/hoitoneuvottelua päivässä sekä niihin liittyvät paperityöt.